Բաժնի հիմնական նպատակն է ԵՊՀ-ի գործավարական սպասարկումը, փաստաթղթաշրջանառության արդյունավետ կազմակերպումը և դրանց վարման վերահսկողությունն ու միասնական կարգի կիրառումը: Բաժինն իրեն վերապահված իրավասությունների սահմաններում կազմակերպում է ԵՊՀ փաստաթղթաշրջանառությունը, մեթոդական և գործնական օգնություն է ցույց տալիս կառուցվածքային ստորաբաժանումներին՝ ընթացիկ գործավարության և արխիվ հանձնման ենթակա փաստաթղթերի հետ տարվող աշխատանքներում, վերահսկողություն է իրականացնում ոչ գաղտնի փաստաթղթերի, նամակների և դիմումների ստացման, դրանց գրանցման և կատարման ժամկետների վերաբերյալ: Կատարում է փոստի և սուրհանդակային ծառայության հետ կատարվող աշխատանքների համակարգումը: Ընդհանուր բաժնի վարիչը վավերացնում և իր ստորագրությամբ հաստատում է ԵՊՀ հիմնական գործունեության վերաբերյալ ռեկտորի, պրոռեկտորների կողմից տրված հրամանների և մյուս փաստաթղթերի իսկությունը, վերահսկում է դրանց պատշաճ սպասարկման և առաքման գործընթացները: Նա պատասխանատվություն է կրում ԵՊՀ զինանշանով կնիքի պահպանությանը, այն ՀՀ օրենսդրությանը և գործող նորմերին համապատասխան կիրառելու, ինչպես նաև ռեկտորի, պրոռեկտորների և գիտական քարտուղարի կողմից ստորագրված փաստաթղթերը զինանշանով, կնիքով վավերացնելու և հաստատելու համար: